wickkiey/tamil-wikipedia-chunked huggingface dataset:
# இசுமாயில் பாஷா

**இசுமாயில் பாஷா** (Isma'il Pasha) (31 திசம்பர் 1830 - 2 மார்ச் 1895) **சிறப்புவாய்ந்த இசுமாயில்** எனவும் அறியப்பட்ட இவர் 1863 முதல் 1879 வரை எகிப்து மற்றும் சூடானின் ஆட்சியாளராக இருந்தார். இவர் பிரிதானியர்களால் ஆட்சியிலிருந்து அகற்றப்பட்டார். இவரது தாத்தா முகம்மது அலி பாசாவின் இலட்சிய கண்ணோட்டத்தைப் பகிர்ந்து கொண்ட இவர், தனது ஆட்சிக் காலத்தில் எகிப்தையும் சூடானையும் பெரிதும் நவீனப்படுத்தினார். தொழில்துறை மற்றும் பொருளாதார மேம்பாடு, நகரமயமாக்கல் மற்றும் ஆப்பிரிக்காவில் நாட்டின் எல்லைகளை விரிவுபடுத்துதல் ஆகியவற்றில் பெருமளவில் முதலீடு செய்தார்.  
இவரது தத்துவத்தை 1879இல் வெளியிட்டஒரு அறிக்கையில் காணலாம்: "எனது நாடு இனி ஆப்பிரிக்காவில் இல்லை; நாங்கள் இப்போது ஐரோப்பாவின் ஒரு பகுதியாக இருக்கிறோம். ஆகவே, நம்முடைய முந்தைய வழிகளைக் கைவிடுவதும், நமது சமூக நிலைமைகளுக்கு ஏற்றவாறு ஒரு புதிய முறையைப் பின்பற்றுவதும் இயல்பானது ”.  
1867 ஆம் ஆண்டில் இவர் தனது ஆட்சியாளர் பட்டத்திற்கு உதுமானியர்களிடமும், சர்வதேச அரங்கிலும் அங்கீகாரத்தையும் பெற்றார். இது முன்னர் இவரது முன்னோடிகளான எகிப்து மற்றும் சூடானின் உதுமானியப் பிரதேசங்களில் (1517-1867) பயன்படுத்தப்பட்டது. எவ்வாறாயினும், இசுமாயிலின் கொள்கைகள் எகிப்து மற்றும் சூடானின் உதுமானியப் பகுதிகளை (1867-1914) கடுமையான கடனில் ஆழ்த்தின. இது சுயஸ் கால்வாய் நிறுவனத்தில் நாட்டின் பங்குகளை பிரித்தானிய அரசாங்கத்திற்கு விற்க வழிவகுத்தது. மேலும் பிரித்தனைய அதிகாரத்திலிருந்து விலகவும் வைத்தது.  
இவரது நினைவாக எகிப்தின் ஒரு நகரத்திற்கு இசுமாலியா எனப் பெயரிடப்பட்டது.
# இசுமாயில் பாஷா

## குடும்பம்

அல்பேனிய வம்சாவளியைச் சேர்ந்த எகிப்தின் சுல்தான் முகம்மது அலியின் பேரனும், இப்ராகிம் பாசாவின் மூன்று மகன்களில் இரண்டாவது மகனுமான இவர் கெய்ரோவில் அல் முசாஃபிர் கானா அரண்மனையில் பிறந்தார். இவரது தாயார் சர்க்காசியன் ஹோஷியார் காதின், இவரது தந்தையின் மூன்றாவது மனைவியாவார்.
# இசுமாயில் பாஷா

## இளைமையும் கல்வியும்

பாரிஸில் ஒரு ஐரோப்பிய கல்வியைப் பெற்றபின், தனது மாமா எகிப்து மற்றும் சூடானின் ஆளுநராக இருந்த முதலாம் சயீது இறந்தவுடன் நாடு திரும்பினார். தன்னுடைய மருமகனின் இருப்பை முடிந்தவரை தவிர்ப்பதற்காகவும், தனது பாதுகாப்பைக் கருத்தில் கொண்டும் சயீது, அடுத்த சில ஆண்டுகளில் வெளிநாடுகளில், குறிப்பாக போப், பேரரசர் மூன்றாம் நெப்போலியன் மற்றும் உதுமானிய சுல்தான் ஆகியோரிடம் இவரைப் பணியில் அமர்த்தினார். 1861ஆம் ஆண்டில் சூடானில் ஏற்பட்ட ஒரு கிளர்ச்சியைத் தணிக்க 18,000 பேர் கொண்ட ஒரு இராணுவத்தின் தலைவராக இவர் அனுப்பப்பட்டார். இது இவர் நிறைவேற்றிய ஒரு முக்கியப் பணியாகும்.
# இசுமாயில் பாஷா

## எகிப்தின் ஆளுநர்

சயீதின் மரணத்திற்குப் பிறகு, 1863 சவரி 19 அன்று இவர் ஆளுநராக அறிவிக்கப்பட்டார். இருப்பினும் 1867 ஆம் ஆண்டிதான் இவர் தனது ஆளுநர் பட்டத்திற்கு உதுமானியர்களிடமும், சர்வதேச அரங்கிலும் அங்கீகாரத்தையும் பெற்றார்
# இசுமாயில் பாஷா

## எகிப்தின் ஆளுநர்

### சீர்திருத்தங்கள்

இசுமாயில் தனது சீர்திருத்த திட்டங்களை எளிதாக்க அதிக செலவு செய்தார். குறிப்பாக கான்ஸ்டண்டினோபிலுக்கு இலஞ்சம் அக்கப்பட்டது. சுயஸ் கால்வாய் கட்டுமானத்திற்காக அதிக பணம் சென்றது. விவசாயத்தை நவீனமயமாக்க உதவும் வகையில் 8,000 மைல் (13,000 கி.மீ) பாசன கால்வாய்களை அமைக்க சுமார் 46 மில்லியன் டாலர் சென்றது. இவர் 900 மைல் (1,400 கி.மீ) இரயில் பாதைகள், 5,000 மைல் (8,000 கி.மீ) தந்தி இணைப்புகள், 400 பாலங்கள், அலெக்சந்திரியாவில் துறைமுக பணிகள் மற்றும் 4,500 பள்ளிகளைக் கட்டினார்.  
இவர் தனது தாத்தாவின் அளவிலான உள் சீர்திருத்த திட்டங்களை தொடங்கினா. சுங்க முறையையும் அஞ்சல் நிலையத்தையும் மறுவடிவமைத்து, வணிக முன்னேற்றத்தைத் தூண்டினார். சர்க்கரைத் தொழிலை உருவாக்கினார். பருத்தித் தொழிலைக் கட்டியெழுப்பினார். பல அரண்மனைகளைக் கட்டி, ஆடம்பரமாக வாழ்ந்தார். ஆப்பெரா மற்றும் நாடக அரங்கங்களைப் பராமரித்தார். கெய்ரோவில் ஒரு லட்சத்துக்கும் மேற்பட்ட ஐரோப்பியர்கள் வேலைக்கு அமர்த்தி நகரத்தின் மேற்குப் பகுதியில் பாரிஸை மாதிரியாகக் கொண்டு ஒரு காலனி கட்டுவதற்கு ஏற்பாடு செய்தார். அலெக்சாந்திரியாவும் மேம்படுத்தப்பட்டது. எகிப்து மற்றும் சூடானிலும், உலகில் எந்தவொரு நாட்டிலும் இல்லாத வகையில் ஒரு பரந்த இருப்புப்பாதை கட்டும் திட்டத்தை தொடங்கினார்.  
கல்வி சீர்திருத்தம் கல்வி வரவு செலவுத் திட்டத்தை பத்து மடங்கிற்கும் மேலாக அதிகரித்தது. பாரம்பரிய ஆரம்ப மற்றும் இடைநிலைப் பள்ளிகள் விரிவுபடுத்தப்பட்டு சிறப்பு தொழில்நுட்ப மற்றும் தொழிற்கல்வி பள்ளிகள் உருவாக்கப்பட்டன. மேற்கத்திய பயிற்சி பெற்ற உயரடுக்கின் உருவாக்கத்தை ஊக்குவிக்கும் வகையில், கல்வித் திட்டங்களைப் படிக்க மாணவர்கள் மீண்டும் ஐரோப்பாவிற்கு அனுப்பப்பட்டனர். ஒரு தேசிய நூலகம் 1871 இல் நிறுவப்பட்டது.
இசுமாயில் பாசாவின் சிலை]]
நவம்பர் 1866 இல் பிரதிநிதிகள் கூட்டத்தை நிறுவியது இவரது மிக முக்கியமான சாதனைகளில் ஒன்றாகும். இது முற்றிலும் ஆலோசனைக் குழுவாக கருதப்பட்டாலும், அதன் உறுப்பினர்கள் இறுதியில் அரசாங்க விவகாரங்களில் ஒரு முக்கிய செல்வாக்கைக் கொண்டிருந்தனர். கிராமத் தலைவர்கள் சட்டசபையில் ஆதிக்கம் செலுத்தி, கிராமப்புறங்கள் மற்றும் மத்திய அரசு மீது அரசியல் மற்றும் பொருளாதார செல்வாக்கை அதிகரித்து வந்தனர்.  
அடிமை வர்த்தகத்தை குறைக்க இவர் முயன்றார். யாகூப் கட்டாயின் ஆலோசனை மற்றும் நிதி ஆதரவுடன் ஆப்பிரிக்காவில் எகிப்தின் ஆட்சியை நீட்டித்தார். 1874 ஆம் ஆண்டில் இவர் தார்பூரை இணைத்தார். ஆனால் இவரது இராணுவம் மீண்டும் மீண்டும் பேரரசர் நான்காம் யோகன்னசால் முதலில்1875 நவம்பர் 16லும் அன்று குண்டாட்டிலும், மீண்டும் அடுத்த ஆண்டு மார்ச் மாதம் குராவிலும் தோற்கடிக்கப்பட்ட பின்னர் எத்தியோப்பியாவிற்கு விரிவடைவதைத் தடுத்தது.
# மிட்செல் ஸ்வெப்சன்

**மிட்செல் ஜோசப் ஸ்வெப்சன்** (பிறப்பு 4 அக்டோபர் 1993) ஓர் ஆத்திரேலிய துடுப்பாட்ட வீரர் ஆவார். இவர் 2018 சூன் மாதம் ஆத்திரேலியா அணிக்காக பன்னாட்டு துடுப்பாட்டங்களில் அறிமுகமானார்.
# மிட்செல் ஸ்வெப்சன்

## பன்னாட்டு துடுப்பாட்டம்

2017 சனவரி இந்தியாவுக்கு எதிரான தேர்வுத் தொடரில் ஆத்திரேலிய அணியில் அவர் இடம் பெற்றார், ஆனால் இவருக்கு விளையாட வாய்ப்பு வழங்கவில்லை. 2018 மே, இங்கிலாந்துக்கு எதிரான ஒருநாள் மற்றும் இருபது20ப போட்டிகளுக்கான ஆத்திரேலிய அணியில் இடம் பெற்றார். 2018 சூன் இங்கிலாந்துக்கு தனது இருபது20ப போட்டியில் அறிமுகமானார்.
# தியர்பாகர் மாகாணம்

**தியர்பாகர் மாகாணம்** (*Diyarbakır Province*, , திமிலி : Suke Diyarbekır Kurdish ), என்பது தென்கிழக்கு துருக்கியில் உள்ள ஒரு மாகாணமாகும் . இந்த மாகாணம் 15,355 &nbsp;கி.மீ. <sup>2</sup> பரப்பளவைக் கொண்டுள்ளது. இதன் மக்கள் தொகையானது 1,528,958 ஆகும். மாகாண தலைநகராக தியர்பாகர் நகரம் உள்ளது.
# தியர்பாகர் மாகாணம்

## வரலாறு

இப்பகுதி பல நாகரிகங்களுக்கு தாயகமாக இருந்து வருகிறது. மேலும் இப்பகுதியிலும் இதைச் சுற்றியுள்ள பகுதிகளிலும் பல இடைக் கற்கால கல் செதுக்குதல்கள் மற்றும் கலைப்பொருட்கள் உள்ளன. இந்த மாகாணப்பகுதியை அக்காடியர்கள், ஹுரியத்துகள், மித்தானியர், மீடியர், இட்டைடுகள், ஆர்மீனியர்கள், சீரியர், புது-பாபிலோனியர்கள், அகாமனியர்கள், கிரேக்கர்கள், உரோமர், பார்த்தியர்கள், பைசாந்தியர்கள், சசானித்துகள், அரேபியர்கள், செல்ஜக்கியர்கள், மங்கோலியர், சபாவித்துகள், மார்வானியர், அய்யூபிட்ஸ் போன்றோர் ஆண்டுள்ளனர்.  
இன்று மாகாணத்தின் பெரும்பான்மையான மக்களாக குர்து மக்கள் உள்ளனர்.
# தியர்பாகர் மாகாணம்

## வரலாறு

### துருக்கியில்

உள்ளூர் மக்களை துருக்கியமயமாக்குவதற்காக, 1927 சூனில் சட்டம் 1164 நிறைவேற்றப்பட்டது இச்சட்டம் இன்ஸ்பெக்டரேட்டுகள்- *ஜெனரல் பகுதிகளை* உருவாக்க அனுமதித்தது ( துருக்கியம் : *உமுமி மெஃபெடிலிக்,* யுஎம்). எனவே தியர்பாகர் மாகாணம் முதல் இன்ஸ்பெக்டரேட் ஜெனரல் என்று அழைக்கபட்டது. இதில் ஹக்கரி, சியர்ட், வான், மார்டின், பிட்லிஸ், சான்லூர்பா, எலாஜிக் தியர்பாகர் போன்ற மாகாணங்களை உள்ளடக்கியதாக இருந்தது. முதல் யுஎம் 1928 சனவரி முதல் நாள் உருவாக்கப்பட்டது. இது தியர்பாகர் நகரை மையமாகக் கொண்டிருந்தது. யு.எம் ஒரு இன்ஸ்பெக்டர் ஜெனரலால் நிர்வகிக்கப்பட்டது, அவர் குடிமை சமூகம், நீதித்துறை, இராணுவ விஷயங்களில் பரந்த அளவிலான அதிகாரங்களைக் கொண்டு ஆட்சி செய்தார். இன்ஸ்பெக்டர் ஜெனரலின் அலுவலகம் 1952 இல் ஜனநாயகக் கட்சியின் அரசாங்கத்தின் போது கலைக்கப்பட்டது. தியர்பாகர் மாகாணத்துக்குள் வெளிநாட்டு குடிமக்கள் வருவதற்கு 1965 வரை தடை விதிக்கப்பட்டிருந்தது. துருக்கியமயமாக்கள் கொள்கையின்படி, 1930 களில், மாகாணத்தின் பல இடங்களின் பெயர்கள் துருக்கிய பெயர்களாக மாற்றபட்டன.
# தியர்பாகர் மாகாணம்

## வரலாறு

### துருக்கியில்

#### நவீன வரலாறு

1987 முதல் 2002 வரை, தியர்பாகிர் மாகாணம் ஓஹால் (அவசரகால நிலை) பிராந்தியத்தின் ஒரு பகுதியாக இருந்தது. இது குர்திசுத்தான் தொழிலாளர் கட்சிக்கு (பி.கே.கே) எதிராக அறிவிக்கப்பட்டது. மேலும் சாதாரண ஒரு ஆளுநரை விட கூடுதல் அதிகாரங்களைக் கொண்ட சூப்பர்கவர்னர் என்று அழைக்கப்பட்ட ஆளுநரால் இது நிர்வாகிக்கபட்டது. 1987 ஆம் ஆண்டில் மாகாணத்தின் அனைத்து கிராமங்கள், ஊர்கள், குடியிருப்புகளில் உள்ளவர்களை இடமாற்றம் செய்து மீள்குடியேற்றும் அதிகாரம் அவருக்கு வழங்கப்பட்டது. 1990 திசம்பரில் ஆணை எண் 430 படி, ஓஹால் பிராந்தியத்தில் உள்ள சூப்பர் கவர்னரும் மாகாண ஆளுநர்களும் ஆணை எண் 430 இன்படி பெற்ற அதிகாரங்கள் காரணமாக அவர்களின் நடவடிக்கைகள் தொடர்பாக எந்தவொரு சட்டப்படியான வழக்குக்கிலிருந்தும் விலக்கு பெற்றனர்..
# தியர்பாகர் மாகாணம்

## மாவட்டங்கள்

தியர்பாகர் மாகாணம் 14 மாவட்டங்களாக பிரிக்கப்பட்டுள்ளது:
# டுஸ்ஜ மாகாணம்

**டுஸ்ஜ மாகாணம்** (*Düzce Province*, ) என்பது வடமேற்கு துருக்கியில் உள்ள ஒரு மாகாணமாகும். இது கருங்கடல் கடற்கரையை ஒட்டி உள்ளது. இந்த மாகாணத்தின் வழியாக இசுதான்புல்லுக்கும் அங்காராவுக்கும் இடையிலான பிரதான நெடுஞ்சாலை செல்கிறது. மாகாணத்தின் முக்கிய நகரமாக டுஸ்ஜ உள்ளது . மாகாணத்தில் பண்டைய கிரேக்க இடிபாடுகள் உள்ளன.  
1999 நவம்பரில் டுஸ்ஜ நகரத்தில் ஏற்பட்ட பயங்கர நிலநடுக்கத்திற்குப் பிறகு, இது போலு மாகாணத்திலிருந்து பிரிந்து தனி மாகாணமாக மாறியது.  
2017 ஆம் ஆண்டில் மாகாணத்தின் மொத்த மக்கள் தொகை 377,610 ஆகும்.
# டுஸ்ஜ மாகாணம்

## மாவட்டங்கள்

டுஸ்ஜ மாகாணம் 8 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):  
- அககோகோகா
- கிளிமில்
- குமாயேரி
- **டுஸ்ஜ**
- கோல்யாக்கா
- கோமோவா
- கைனாசிலி
- யல்கா
# டுஸ்ஜ மாகாணம்

## சுற்றுச்சூழல்

துருக்கியில் காற்று மாசுபாடு இங்கே ஒரு நீண்டகால பிரச்சினை.
# ஆபிரகாம் ஒப்பந்தங்கள்

**ஆபிரகாம் ஒப்பந்தம்** என்பது இஸ்ரேல், ஐக்கிய அமீரகம், அமெரிக்கா ஆகிய நாடுகள் இணைந்து ஆகஸ்ட் 13, 2020 அன்று வெளியிட்ட அமைதி ஒப்பந்தமாகும். பின்னர் இஸ்ரேல் மற்றும் பஹ்ரைன் இடையேயான அமைதி ஒப்பந்தத்துக்கும் இதே பெயரே பயன்படுத்தப்பட்டது. அமெரிக்க அதிபர் டோனால்ட் டிரம்ப் அவர்களால் மத்தியஸ்தம் செய்யப்பட்ட இந்த ஒப்பந்தங்களின் மூலம் இஸ்ரேல் உடனான உறவை சுமூகமாக்கி கொள்வதாக ஐக்கிய அமீரகம் மற்றும் பஹ்ரைன் நாடுகள் அறிவித்தன.  
1994 ஆம் ஆண்டு ஜோர்டான் நாட்டுடனான அமைதி ஒப்பந்தத்துக்கு பிறகு அரபு நாடுகளுடன் இஸ்ரேல் மேற்கொள்ளும் அமைதி ஒப்பந்தம் இதுவாகும்
# ஆபிரகாம் ஒப்பந்தங்கள்

## பெயர் காரணம்

யூதம், கிறிஸ்தவம் மற்றும் இஸ்லாம் என மூன்று மதங்களாலும் முக்கிய தீர்க்கதரிசியாக கருதப்படும் முதுபெரும் தந்தை ஆபிரகாம் பெயரே இந்த அமைதி ஒப்பந்தத்துக்கு சூட்டப்பட்டுள்ளது.
# ஆபிரகாம் ஒப்பந்தங்கள்

## பின்னணி

1948 ஆம் ஆண்டு உருவான இஸ்ரேல் என்கிற தேசத்தை பல இஸ்லாமிய நாடுகள் அங்கீகரிக்கவில்லை. குறிப்பாக தீர்வு எட்டப்படாத பாலஸ்தீன பிரச்னை இஸ்ரேல் மற்றும் இஸ்லாமிய நாடுகளுக்கு இடையேயான உறவை சிக்கலாக்கின. அமெரிக்க அதிபராக டோனால்ட் டிரம்ப் பதவி ஏற்றபின் இருதரப்புடனும் பேச்சு நடத்தி அமைதி ஒப்பந்தம் ஏற்பட முனைப்பு காட்டினார். அதன் விளைவாக இஸ்ரேல் உடன் அமைதி ஒப்பந்தம் மேற்கொள்வதாக ஐக்கிய அமீரகம் மற்றும் பஹ்ரைன் நாடுகள் அறிவித்தன
# ஆபிரகாம் ஒப்பந்தங்கள்

## கையெழுத்து

அமெரிக்க அதிபர் முன்னணியில் இஸ்ரேல் பிரதமர் பெஞ்சமின் நெதன்யாகு, ஐக்கிய அமீரக வெளியுறவுத்துறை அமைச்சர் ஷேக் முகமது பின் ஜாயித் அல் மற்றும் பஹ்ரைன் வெளியுறவுத்துறை அமைச்சர் அப்துல்லாதீப் அல் சயானி ஆகியோர் செப்டம்பர் 15, 2020 அன்று ஆபிரகாம் ஒப்பந்தத்தில் கூட்டாக கையெழுத்திட்டனர்
# இசுமாலியா நகரம்

**இசுமாலியா** (Ismailia) என்பது வடகிழக்கு எகிப்தில் உள்ள ஒரு நகரமாகும். எகிப்தின் "அழகான, மகிழ்ச்சியான நகரம்" என்று அறியப்படும் இந்த நகரம் சுயஸ் கால்வாயின் மேற்குக் கரையில் அமைந்துள்ளது. மேலும் இது இசுமாயிலியா மாவட்டத்தின் தலைநகரமுமாகும். 2012 ஆம் ஆண்டு நிலவரப்படி இந்த நகரத்தின் மக்கள் தொகை 366,669 ஆகும் (சுமார் 750,000, சுற்றியுள்ள கிராமப்புறங்கள் உட்பட). இது வடக்கே சயீது துறைமுகம் மற்றும் தெற்கே சுயஸ் இடையே அமைந்துள்ளது.
# இசுமாலியா நகரம்

## வரலாறு

1863 ஆம் ஆண்டில், சுயஸ் கால்வாயைக் கட்டியபோது, எகிப்த்தின் ஆட்சியாளர் இசுமாயில் பாஷா என்பவரால் இந்த நகரம் நிறுவப்பட்டது. 1882 இல் ஆங்கிலேய-எகிப்திய போரைத் தொடர்ந்து ஆங்கிலேயர்கள் இங்கு ஒரு தளத்தை நிறுவினர்.  
சுயஸ் கால்வாய் ஆணையத்தின் தலைமை அலுவலகம் திம்சா ஏரியின் கரையில் அமைந்துள்ளது. ஐக்கிய இராச்சியமும், பிரான்சும் கால்வாய்ப் பணிகளில் ஈடுபட்டபோது ஏராளமான கட்டிடங்கள் கட்டபட்டன. இந்த கட்டிடங்களில் பெரும்பாலானவை தற்போது கால்வாய் ஊழியர்கள் மற்றும் அதிகாரிகளால் பயன்படுத்தப்படுகின்றன.  
முதலாம் உலகப் போரின்போது ஆங்கிலேயர்கள் அங்கு ஒரு விமானத் தளத்தைக் கொண்டிருந்தனர். மேலும், உரோமானி போர் இதன் அருகிலேயே நடந்தது. 1919 ஆம் ஆண்டில் சர் ராபர்ட் லோரிமர் என்பவரால் இசுமாயிலியா போர்க் கல்லறை வடிவமைக்கப்பட்டது.  
1973 இல் இசுமாயிலியாப் போர் இந்த நகரில் நடந்தது.
# இசுமாலியா நகரம்

## கலாச்சாரமும் பொழுதுபோக்கும்

### கலையும் திருவிழாக்களும்

இந்நகரம் ஒவ்வொரு ஆண்டும் இரண்டு முக்கியமான விழாக்களை நடத்துகிறது. முதலாவது சூன் மாதம் நடைபெறும் ஆவணப்படங்கள் மற்றும் குறும்படங்களுக்கான சர்வதேச திரைப்பட விழா. சூன் 2014 இல் தொடர்ச்சியாக 17 வது திருவிழா ஏற்பாடு செய்யப்பட்டது. இரண்டாவது செப்டம்பர் மாதம் நடைபெறும் இசுமாயிலியா சர்வதேச நாட்டுப்புற கலை விழா. இந்த திருவிழாவில் உலகெங்கிலும் உள்ள நாட்டுப்புற குழுக்கள் நகரில் சந்திக்கின்றன. இங்கு அவர்கள் தங்கள் நாடுகளின் கலாச்சாரத்தை குறிக்கும் நாட்டுப்புற நடனங்களை செய்கிறார்கள்.
# இசுமாலியா நகரம்

## கலாச்சாரமும் பொழுதுபோக்கும்

### தொல்பொருள் அருங்காட்சியகம்

1932 ஆம் ஆண்டில் கட்டப்பட்ட இசுமாயிலியா அருங்காட்சியகம் ஒரு முக்கிய ஈர்ப்பாகும். பார்வையாளர்கள் பல்வேறு குறிப்பிடத்தக்க தொல்பொருள் கண்டுபிடிப்புகளை குறிப்பாக இசுமாயிலியா மாவட்டத்தின் தளங்களான தெல் எல்-மஸ்குதா, வடக்கு சினாய் மற்றும் மேல் எகிப்திலிருந்து காணலாம்.
# இசுமாலியா நகரம்

## கலாச்சாரமும் பொழுதுபோக்கும்

### சுற்றுலா

சர்வதேச சுற்றுலாப் பயணிகளுக்கு நகரம் ஒரு முக்கிய சுற்றுலா தலமாக இல்லை. ஆனால் எகிப்திலிருந்து அதிக அளவில் சுற்றுலாப் பயணிகள் வருகிறார்கள். இந்த நகரம் கெய்ரோவிலிருந்து சுமார் தொண்ணூறு நிமிட பயணத்தில் அமைந்துள்ளாது. இங்கிருந்து தெற்கு சினாயில் உள்ள ஷர்ம் எல்- ஷேக்கிற்கு சுமார் நான்கு மணிநேர பயணத்தில் அடையலாம் .  
தபாவில் உள்ள தபா பார்டர் கிராசிங் மற்றும் ரஃபாவில் ரஃபா பார்டர் கிராசிங் ஆகிய இரண்டிற்கும் ஓட்டுநர் ஏறக்குறைய நான்கு மணி நேர இயக்கிகள். ஆளுநரின் உள்ளூர் விளையாட்டுக் குழுவான இஸ்மெய்லி ஸ்போர்ட்ஸ் கிளப்பின் அசல் கிட் வண்ணத்திற்குப் பிறகு மஞ்சள் மற்றும் நீல நிறங்களில் வரையப்பட்ட நடைபாதைகளுக்கும் இந்த நகரம் பிரபலமானது.
# இசுமாலியா நகரம்

## காலநிலை

நகரம் கோப்பன்-கீகர் காலநிலை வகைப்பாடு காலநிலையை கொண்டுள்ளது. சூடான பாலைவனம் என வகைப்படுத்துகிறது. 14 சூன் 1944 இல் அதிகபட்ச வெப்பநிலை 47 ° C (117 ° F) ஆகவும், சனவரி மாதத்தில் வெப்பம் 0.2 ° C (32.4 ° F) ஆகவும் இருந்தது..
# இந்தியக் குடியரசுக் கட்சி (அதாவலே)

**இந்தியக் குடியரசுக் கட்சி (அதாவலே)** (Republican Party of India (Athawale)) இந்தியாவில் செயல்படும் ஓர் அரசியல் கட்சி ஆகும். இந்த கட்சியானது இந்தியக் குடியரசுக் கட்சியிருந்து விலகி ராம்தாஸ் அதாவலேவினால் ஆரம்பிக்கப்பட்டது.
# இந்தியக் குடியரசுக் கட்சி (அதாவலே)

## வரலாறு

இந்தியக் குடியரசுக் கட்சியிலிந்து பல்வேறு கருத்து வேறுபாடுகளால் பிாிந்து அதன் தலைவர்களின் பெயரை முன்மொழிந்து, இந்தியக் குடியரசுக் கட்சி என்கிற பெயரிலேயே இயங்கி வருகின்றன. அதில் ஒரு கட்சிதான் இந்தியக் குடியரசுக் கட்சி (அதவாலே) இதன் தலைவராக ராம்தாஸ் அதவாலே செயல்படுகிறார்.  
ராம்தாஸ் அதவாலே 1990 முதல் 1995 வரை மகாராஷ்டிரா அரசாங்கத்தில் அமைச்சராகச் செயல்பட்டார். இவர் 1998-99 மற்றும் 1999 ஆம் ஆண்டுகளில் இந்திய நாடாளுமன்றத்திற்கு 12- மக்களவைக்கு வட மத்திய மும்பைத் தொகுதியில் இருந்து தேர்ந்தெடுக்கப்பட்டார்.
# கேந்திரியா வித்யாலயா, கோட்டயம்

**கேந்திரியா வித்யாலயா இரப்பர் வாரியம் கோட்டயம்** (Kendriya Vidyalaya, Rubber Board Kottayam) என்பது தென்னிந்திய மாநிலமான கேரளாவின் கோட்டயத்தில் அமைந்துள்ள ஒரு பள்ளியாகும் கேந்திரியா வித்யாலயா பள்ளிகள் இந்தியா முழுவதும் பரவி இருக்கின்றன. கேந்திரிய வித்யாலயா என்பது இந்திய நடுவணரசின் மனிதவள மேம்பாட்டு அமைச்சகத்தால் நிருவகிக்கப்படும் பள்ளிக் கல்வி அமைப்பாகும். அனைத்து கேந்திரியா வித்யாலயா பள்ளிகளைப் போலவே இங்கும் நடுவண் இடைநிலைக் கல்வி வாரியத்தின் பாடமுறையும் பயிற்றுவித்தல் திட்டமும் பின்பற்றப்படுவதால் நடுவணரசு ஊழியர்கள் இடமாற்றம் பெறும் போது குழந்தைகளின் கல்வியில் சிக்கல் நேர்வதில்லை.
# கேந்திரியா வித்யாலயா, கோட்டயம்

## வரலாறு

இந்தப் பள்ளி பிப்ரவரி 1992 இல் 220 மாணவர்களுடன் தொடங்கப்பட்டது, ஆனால் அதன் பின்னர் மிகப்பெரிய அளவில் வளர்ந்துள்ளது. இது 1997 மற்றும் 1998 அமர்விலிருந்து அறிவியல் நீரோட்டத்துடன் மேல்நிலைக் கல்வி நிலைக்கு மேம்படுத்தப்பட்டது. தற்போது, பள்ளியானது பத்தாம் வகுப்பு, மேல்நிலை வரை அறிவியல் மற்றும் வணிகத் துறைகளில் தரமான கல்வியை வழங்குகிறது.  
ஆரம்ப ஆண்டுகளில், இரப்பர் ஆராய்ச்சி நிறுவனத்துடன் இணைக்கப்பட்ட தற்காலிக அறைகளில் வகுப்புகள் நடத்தப்பட்டன. 1990களின் பிற்பகுதியில் உள்கட்டமைப்பை விரிவுபடுத்த விரைவான முன்னேற்றங்கள் மேற்கொள்ளப்பட்டன. இதன் விளைவாக சூலை 2000 இல் பள்ளி அதன் நிரந்தர கட்டிடத்திற்கு சென்றது.
# கேந்திரியா வித்யாலயா, கோட்டயம்

## சாதனைகள்

ஒவ்வொரு ஆண்டும் சிறந்த கல்வி முடிவுகளுக்காக இந்தப் பள்ளி இந்தியா முழுவதும் நன்கு அறியப்பட்டதாகும். இது கடந்த 3 கல்வி ஆண்டுகளில் 2007, 2008 மற்றும் 2009 ஆம் ஆண்டுகளில் பத்தாம் வகுப்பில் 100% தேர்ச்சி பெற்றுள்ளது. 2010 ஆம் ஆண்டில் பத்தாம் வகுப்பில் 94.9% தேர்ச்சி சதவீதத்தைக் கொண்டுள்ளது. பன்னிரெண்டாம் வகுப்பில், 54 மாணவர்களில் 10 பேர் 2010 இல் 90% க்கு மேல் பெற்றுள்ளனர்.  
இது ஒரு புதிய கேந்திரியா வித்யாலயா பள்ளி என்பதால் அதன் விளையாட்டு வசதிகள் இன்னும் வளர்ந்து வரும் நிலையில் உள்ளன. ஆனால் இந்த பள்ளியின் மாணவர்கள் தேசிய அளவிலான போட்டிகளில் விளையாடியுள்ளனர்.
# கேந்திரியா வித்யாலயா, கோட்டயம்

## முதல்வர்களின் பட்டியல்

- திரு. கங்குலி
- திரு. சோமசுந்தரம்
- திரு. சரத்
- திரு. அஜய் பாபு
- திரு. பானுமூர்த்தி
- திரு. சங்கரன் பி.என்.
- திரு. அசோக் பி.
- திருமதி. சாரதா சத்ரசேகரன்
- திருமதி. இலாவண்யா இமானுவேல்
- முனைவர். ஜாய் ஜோசப்
# எகிப்தின் இரண்டாம் அப்பாசு

**இரண்டாம் அப்பாசு** (Abbas II) (14 சூலை 1874&nbsp;- 19 திசம்பர் 1944) இவர் எகிப்து மற்றும் சூடானின் கடைசி ஆட்சியாளராக இருந்தார் ( உதுமானியப் பேரரசின் ஆட்சிப்பகுதி). இவர்1892 சனவரி 8 முதல் 1914 திசம்பர் 19 வரை ஆட்சி செய்தார். [nb 1] 1914 ஆம் ஆண்டில், உதுமானியப் பேரரசு முதலாம் உலகப் போரில் மைய சக்திகளுடன் சேர்ந்த பிறகு, தேசியவாத ஆளுநர் பிரித்தானியரால் அகற்றப்பட்டார். 1517 ஆம் ஆண்டில் உதுமானியப் பேரரசின் ஒரு மாகாணமாக தொடங்கிய எகிப்தின் நான்கு நூற்றாண்டு சகாப்தத்தின் முடிவைக் குறிக்கும் வகையில், பிரித்தானிய சார்புடைய இவரது மாமா உசேன் கமாலுக்கு ஆதரவாக எகிப்தை ஆட்சி செய்தார்.
# எகிப்தின் இரண்டாம் அப்பாசு

## ஆரம்ப கால வாழ்க்கை

முகம்மது அலியின் பேரனான இரண்டாம் அப்பாசு (முழுப்பெயர்: அப்பாசு இல்மி) 1874 சூலை 14 அன்று எகிப்தின் அலெக்சாந்திரியாவில் பிறந்தார். 1887 ஆம் ஆண்டில் இவர் தனது தம்பி முகமது அலி தெவ்பிக் உடன் சடங்கு முறையில் விருத்த சேதனம் செய்யப்பட்டார். இது திருவிழாவாக மிகவும் ஆடம்பரமாக மூன்று வாரங்கள் நடத்தப்பட்டன. ஒரு சிறுவனாக இவர் ஐக்கிய இராச்சியத்திற்கு சென்றார். மேலும் இவருக்கு கெய்ரோவில் பல பிரித்தானிய ஆசிரியர்கள் இருந்தனர். அப்பாஸ் II இன் சுயவிவரத்தில், சிறுவர்களின் ஆண்டு, *சம்ஸ்*, அவரது கல்வியின் நீண்ட விவரத்தை அளிக்கிறது. அவரது தந்தை கெய்ரோவில் உள்ள அப்தீன் அரண்மனைக்கு அருகில் ஒரு சிறிய பள்ளியை நிறுவினார். அங்கு ஐரோப்பிய, அரபு மற்றும் உதுமானிய ஆசிரியர்கள் இவருக்கும் இவரது சகோதரருக்கும் கற்பித்தனர். எகிப்திய இராணுவத்தில் ஒரு அமெரிக்க அதிகாரி இவரது இராணுவப் பயிற்சிக்கு பொறுப்பேற்றார். இவர் சுவிட்சர்லாந்தின் லொசேன் பள்ளியில் பயின்றார். பின்னர், வியன்னாவில் உள்ள தெரேசியப் பள்ளியில் நுழைவதற்கான முன் தயாரிப்பில் தனது பன்னிரெண்டாவது வயதில் ஜெனீவாவில் உள்ள ஹாக்சியஸ் பள்ளிக்கு அனுப்பப்பட்டார். அரபு மற்றும் உதுமானிய துருக்கியைத் தவிர, இவருக்கு ஆங்கிலம், பிரஞ்சு மற்றும் ஜெர்மன் மொழிகளில் நல்ல உரையாடல் அறிவு இருந்தது.
# எகிப்தின் இரண்டாம் அப்பாசு

## ஆட்சி

இவர் தனது தந்தை தெவ்பிக் பாசாவுக்குப் பிறகு 1892 சனவரி 8 ஆம் தேதி எகிப்து மற்றும் சூடானின் ஆட்சியளராக நியமிக்கப்பட்டார். தனது தந்தையின் திடீர் மரணத்தின் பின்னர் எகிப்தின் சிம்மாசனத்தை ஏற்றுக்கொண்டபோது இவர் வியன்னாவில் கல்லூரியில் இருந்தார். எகிப்திய சட்டத்தின்படி இவருக்கு வயது குறைவாகவே இருந்தது; பொதுவாக அரியணைக்கு அடுத்தடுத்து பதினெட்டு வாரிசுகள் இருந்தனர். 1882 ஆம் ஆண்டில் எகிப்தை ஆக்கிரமித்திருந்த ஆங்கிலேயர்களுடன் சிறிது காலம் இவர் ஒத்துழைக்கவில்லை. இவர் இளமையாகவும், தனது புதிய சக்தியைப் பயன்படுத்த ஆர்வமாகவும் இருந்ததால், கெய்ரோவில் உள்ள பிரித்தானிய முகவர் மற்றும் துணைத் தூதரான *சர் ஈவ்லின் பாரிங்*கின் தலையீட்டை இவர் எதிர்த்தார். பின்னர் அப்பதவிக்கு வந்த *லார்ட் க்ரோமரை*யும் எதிர்த்தார்.  
1899 வாக்கில் இவர் பிரித்தனின் ஆலோசனைகளை ஏற்க முன்வந்தார். 1899 ஆம் ஆண்டில் பிரித்தனின் இராஜதந்திரி *ஆல்பிரட் மிட்செல்-இன்னெசு* என்பவ்பர் எகிப்தில் நிதித்துறை மாநில செயலாளராக நியமிக்கப்பட்டார். 1900 ஆம் ஆண்டில் அப்பாசு ஐக்கிய இராச்சியத்திற்கு இரண்டாவது முறையாகச் சென்றார். அபோது பிரித்தானியர்கள் எகிப்தில் நல்லமுறையில் பணி செய்வதாக தான் கருதுவதாகவும், எகிப்து மற்றும் சூடானை நிர்வகிக்கும் பிரித்தானிய அதிகாரிகளுடன் ஒத்துழைக்க தான் தயாராக இருப்பதாகவும் தெரிவித்தார். இவர் புள்ளிவிவரங்களை விட விவசாயத்தில் அதிக அக்கறை காட்டினார். கெய்ரோவிற்கு அருகிலுள்ள குப்பாவில் உள்ள இவரது கால்நடைகள் மற்றும் குதிரைகள் பண்ணை எகிப்தில் விவசாய அறிவியலுக்கு ஒரு மாதிரியாக இருந்தது. மேலும் அலெக்சாந்திரியா நகரத்தின் கிழக்கே முண்டாசாவில் இதேபோன்ற ஒரு நிறுவனத்தை உருவாக்கினார்.
# எகிப்தின் இரண்டாம் அப்பாசு

## திருமணம்

1895 பிப்ரவரி 19இல் கெய்ரோவில் இவரது முதல் திருமணம் இக்பால் ஹனெம் என்பவருடன் நடந்தது. இவர்களுக்கு இரண்டு மகன்கள் மற்றும் நான்கு மகள்கள் என ஆறு குழந்தைகள் இருந்தனர்.  
1910 மார்ச் 1 அன்று துருக்கியின் உபுக்லுவில் இவரது இரண்டாவது திருமணம் அங்கேரியரான மரியன்னா டெராக் டி சென்ட்ரே என்பவருடன் இருந்தது. இவர் சுபைதா கேவிடன் ஹனெம் என்ற பெயரைப் பெற்றார். இவர்களுக்கு குழந்தையில்லாததால்1913 இல் விவாகரத்து செய்தனர்.
# ஹைபி ஈடன்

**ஹைபி ஈடன்** (Hibi Eden) (பிறப்பு: ஏப்ரல் 19, 1982) கேரளாவின் எர்ணாகுளம் பகுதியின் அரசியல்வாதியும், இந்திய தேசிய காங்கிரசின் உறுப்பினருமாவார். எர்ணாகுளம் தொகுதியைச் சேர்ந்த நீண்டகால நாடாளுமன்ற உறுப்பினரான மறைந்த ஜார்ஜ் ஈடன் என்பவரின் மகனாவார்.
# ஹைபி ஈடன்

## சுயசரிதை

இவர், எர்ணாகுளம் மாவட்டத்திலிருந்து கேரள சட்டமன்றத்தின் உறுப்பினராக 2011 இல் தேர்ந்தெடுக்கப்பட்டார். இந்திய தேசிய காங்கிரசின் தேசிய மாணவர் பிரிவின் தலைவராகவும் இவர் உள்ளார். (2003இல் அவர் பதவியிலிருக்கும் போதே இறந்தார்.) 19 ஏப்ரல் 1982 இல். இவர் சிறு வயதிலேயே தனது தாயை இழந்தார். இவருக்கு ஒரு தங்கை உள்ளார். இவர்கள் இருவரையும் இவரது அத்தை வளர்த்தார்.
# ஹைபி ஈடன்

## தனிப்பட்ட வாழ்க்கை

இவர், மலையாளத் தொலைக்காட்சித் தொகுப்பாளரான அன்னா லிண்டா என்பவரை 2012 சனவரி 30 அன்று கலூர் புனித பிரான்சிஸ் சேவியர் தேவாலயத்தில் 4 வருட காதலுக்குப் பிறகு திருமணம் செய்து கொண்டார். இந்த தம்பதியினருக்கு கிளாரா ஈடன் என்ற ஒரு மகள் 2012 நவம்பர் 27 அன்று பிறந்தார். மேலும் இவர், கத்தோலிக்க லத்தீன் சடங்கு வெராபோலி மறைமாவட்டம், எர்ணாகுளம் ஆகியவற்றின் பக்தியுள்ள உறுப்பினர் ஆவார்.
# ஹைபி ஈடன்

## அரசியல் வாழ்க்கை

ஹைபி ஈடன்]]
இவர், தேவராவின் தூய இருதயக் கல்லூரியில் கேரள மாணவர் ஒன்றியத்தின் தலைமையிலான சங்கத்தின் பொதுச் செயலாளராக இருந்தார். பின்னர் இவர் 2009 வரை நடைபெற்ற கேரள மாணவர் ஒன்றியத்தின் மாநிலக் குழுத் தலைவரானார். இந்தியாவின் தேசிய மாணவர் சங்கத்தின் முன்னாள் தலைவராகவும் இருந்தார். 2009 இந்திய பொதுத் தேர்தலுக்கான எர்ணாகுளம் மக்களவைத் தொகுதியில் இந்திய தேசிய காங்கிரசு வேட்பாளராக நிற்க இவர் மிகவும் விரும்பினார்.  
2011 கேரள சட்டமன்றத் தேர்தலில் 32,437 வாக்குகள் வித்தியாசத்தில் வெற்றி பெற்ற இவர் எர்ணாகுளம் தொகுதியில் இருந்து தேர்ந்தெடுக்கப்பட்ட கேரள சட்டமன்றத்தின் இளைய உறுப்பினரானார். 2016 சட்டமன்றத் தேர்தலில், எர்ணாகுளம் தொகுதியிலிருந்து கேரள சட்டப்பேரவை உறுப்பினராக இரண்டாவது முறையாக இவர் தேர்ந்தெடுக்கப்பட்டார் இவர், 21949 வாக்குகள் வித்தியாசத்தில் [8] வெற்றி பெற்றார். 2019 லோக்சபா தேர்தலில் இவர் மீண்டும் எர்ணாகுளம் மக்களவைத் தொகுதியிலிருந்து போட்டியிட்டார். தனக்கு எதிராகப் போட்டியிட்ட இந்தியப் பொதுவுடைமைக் கட்சியிம் (எம்) வேட்பாளர் பி ராஜீவுக்கு எதிராக 1.6 லட்சம் வாக்குகள் வித்தியாசத்தில் வெற்றி பெற்றார்.
# திரக்சாரமம்

**திரக்சாரமம்** (Draksharama) என்பது இந்துக் கடவுளான சிவனுக்கு அர்பணிக்கப்பட்ட புனிதமான ஐந்து பஞ்சராம சேத்த்திரங்களில் ஒன்றாகும். இந்தக் கோயில் தென்னிந்திய மாநிலமான ஆந்திரப் பிரதேசத்தின் கிழக்கு கோதாவரி நகரத்தில் அமைந்துள்ளது. பீமேசுவர சுவாமி என்பது இந்த கோவிலில் சிவபெருமானைக் குறிக்கிறது.
# திரக்சாரமம்

## கோயிலின் வரலாறு

கோயிலிலுள்ள கல்வெட்டுகள் கி.பி 9 மற்றும் 10 ஆம் நூற்றாண்டுகளுக்கு இடையில் கீழை சாளுக்கிய மன்னர் பீமனால் கட்டப்பட்டவை என்பதை வெளிப்படுத்துகின்றன. கட்டடக்கலை மற்றும் சிற்ப ரீதியாக, இந்த கோயில் சாளுக்கியர் மற்றும் சோழர் பாணிகளின் கலவையை பிரதிபலிக்கிறது.
# திரக்சாரமம்

## புராணம்

இந்த இடம் தக்கன் யாகம் செய்த இடமாகக் கருதப்படுகிறது. சிவனை மதியாமலும் அவருக்கு கொடுக்க வேண்டிய அவிர்பாகத்தைக் கொடுக்காமலும் யாகத்தை நிகழ்த்திய தக்கனை தண்டிக்க சிவனது நெற்றிக் கண்ணில் இருந்து வீரபத்திரர் தோன்றி தக்சனை தண்டித்த இடமென்றும் புராணங்கள் கூறுகிறது. இந்த கதையின் காரணமாக, இந்த இடம் தெற்கின் தட்சிண காசி வாரணாசி என்றும் அழைக்கப்படுகிறது.
# திரக்சாரமம்

## அடைவது எப்படி

இந்த இடம்
அமலபுரத்திலிருந்து 25 கி.மீ தூரத்திலும், காக்கிநாடாவிலிருந்து 28 கி.மீ தொலைவிலும், ராஜமன்றியிலிருந்து 50 கி.மீ தூரத்திலும் அமைந்துள்ளது. ராஜமன்றி மற்றும் காக்கிநாடாவிலிருந்து தொடருந்தில் பயணம் செய்து அங்கிருந்து சாலை வழியாக இந்த ஊரை அடையலாம். மாநில நெடுஞ்சாலை இந்தியாவின் அனைத்து முக்கிய நகரங்கள் மற்றும் நகரங்களுடன் இணைக்கிறது. அடிக்கடி பேருந்து சேவைகள் கிடைக்கின்றன. ராஜமன்றி வானூர்தி நிலையம் அருகிலுள்ள விமான நிலையமாகும்
# சித்ரா (நடிகை)

**சித்ரா காமராஜ்** ( *Chitra Kamaraj* ; 2 மே 1992&nbsp;– 9 டிசம்பர் 2020), **வி. ஜே. சித்ரா** என்றும் அழைக்கப்படும் இவர், முன்னாள் முன்னணி இந்தியத் தொலைக்காட்சி நடிகையும், தொகுப்பாளரும் ஆவார். பாண்டியன் ஸ்டோர்ஸ் தமிழ்த் தொலைக்காட்சித் தொடரில் தனது பாத்திரத்தின் மூலம் புகழ் பெற்றார். மேலும் *கால்ஸ்* (2021) திரைப்படத்தில் நடிப்பில் அறிமுகமானார். விளையாடு வாகை சூடு (2012), சட்டம் சொல்வது என்ன? போன்ற நிகழ்ச்சிகளில் தோன்றியதற்காவும் நன்கு அறியப்பட்டவர் (2013), சரவணன் மீனாட்சி (பருவம் 2) (2013-16), நொடிக்கு நொடி அதிரடி (2014), ஊர் சுத்தலாம் வாங்க (2014), மன்னன் மகள் (2014), என் சமையல் அறையில் (2014), ஒஸ்தி நகைச்சுவை குஸ்தி (2014), ரிங் ஓ ரிங் (2014), சின்ன பாப்பா பெரிய பாப்பா (2014-18), டார்லிங் டார்லிங் (2016-17), டான்ஸ் ஜோடி டான்ஸ் பகுதி1 (2016-17), சரவணன் மீனாட்சி (பகுதி 3) (2017), வேலுநாச்சி (2018) போன்ற நிகழ்ச்சிகளில் தோன்றியதற்காக நன்கு அறியப்பட்டவர்.
# சித்ரா (நடிகை)

## தற்கொலை

9 டிசம்பர் 2020 அன்று, சித்ரா, நாசரேத்பேட்டையில் உள்ள ஒரு விடுதி அறையில் காலை 9:32 மணியளவில் இறந்து கிடந்தார். அறிக்கைகள் மற்றும் பிரேத பரிசோதனை முடிவுகள், சித்ரா தூக்கிட்டு தற்கொலை செய்து கொண்டதாக கூறுகின்றன. விரைவில் கணவர் ஹேமந்த் ரவியால் கொலை செய்யப்பட்டார் என்று வதந்தியும் எழுந்தன. தற்கொலைக்கு தூண்டியதாக சந்தேகிக்கப்பட்ட சித்ராவின் கணவர் ஹேமந்த் 15 டிசம்பர் 2020 அன்று கைது செய்யப்பட்டார். காவல் துறையின் விசாரணை நடந்து கொண்டுள்ளது.
# சித்ரா (நடிகை)

## தனிப்பட்ட வாழ்க்கை

சித்ரா, ஹேமந்த் ரவி என்ற தொழிலதிபருடன் ஆகஸ்ட் 2020 இல் நிச்சயதார்த்தம் செய்து, அக்டோபர் 2020 இல் பதிவுத் திருமணம் செய்து கொண்டார். அவர் இறப்பதற்கு முன் பிப்ரவரி 2021 இல் விமரிசையாக நடத்த திட்டமிடப்பட்டது.
# பொதுவான கோதுமை

**கோதுமை** (Common wheat )(*டிரிட்டிகம் ஏஸ்டிவம்*), **ரொட்டி கோதுமை** என்றும் அழைக்கப்படுகிறது. இது பயிரிடப்பட்ட கோதுமை இனமாகும். உலகளவில் உற்பத்தி செய்யப்படும் கோதுமையில் இந்த வகை 95% பங்கு வகிக்கிறது.
# பொதுவான கோதுமை

## கோதுமை மற்றும் அதன் சாகுபடியின் பெயரிடல் மற்றும் வகைபிரித்தல்

கோதுமையின் பல இனங்கள் மனித தேர்வின் மூலம் உருவாகியுள்ளன. இந்த பன்முகத்தன்மை கோதுமைகளின் பெயரிடுதலில் குழப்பத்திற்கு வழிவகுத்தது, மரபணு மற்றும் உருவ பண்புகளை அடிப்படையாகக் கொண்டே இவை பெயரிடப்படுகின்றன. மேலும் தகவலுக்கு, கோதுமையின் வகைபிரிப்பைக் காண்க.
# பொதுவான கோதுமை

## கோதுமை மற்றும் அதன் சாகுபடியின் பெயரிடல் மற்றும் வகைபிரித்தல்

### பொதுவான சாகுபடியாளர்களின் பட்டியல்

- 'ஆல்பிமொன்ட்'
- 'மேனிடல்' டி. ஏவிஸ்டம் மற்றும் காட்டு எம்மர் கோதுமைக்கு இடையிலான கலப்பினத்திலிருந்து பெறப்பட்டது டி மச்சா என அண்மைக்கால ஆய்வுகள் தெரிவிக்கின்றன.  
இது உலகின் மித வெப்பமண்டல பகுதிகளில் பயிரிடப்படுகிறது.
# பொதுவான கோதுமை

## வரலாறு

ஆரம்பக்கால ஹோலோசீனின் போது பொதுவான கோதுமை முதன்முதலில் மேற்கு ஆசியாவில் வளர்க்கப்பட்டது. பின்னர் அங்கிருந்து வட ஆபிரிக்கா, ஐரோப்பா மற்றும் கிழக்கு ஆசியாவுக்கு வரலாற்றுக்கு முந்தைய காலத்தில் பரவியது. 100BCE முதல் 300CE வரையிலான ரோமானிய புதைகுழிகளில் கோதுமைகள் (*டிரிட்டிகம் ஏவிஸ்டம்/துரம் / டர்கிடம்* உட்பட) காணப்பட்டன.  
கோதுமை முதன்முதலில் 16 ஆம் நூற்றாண்டில் ஸ்பானிஷ் பயணங்கள் மூலம் வட அமெரிக்காவை அடைந்தது. ஆனால் 1870களில் பிராயரிகளின் காலனித்துவத்திலிருந்து தானியங்களின் முக்கிய ஏற்றுமதியாளராக வட அமெரிக்காவின் பங்கு இருந்தது. முதல் உலகப் போரில் ரஷ்யாவிலிருந்து தானிய ஏற்றுமதி நிறுத்தப்பட்டதால், கன்சாஸில் தானிய உற்பத்தி இரட்டிப்பாகியது.  
உலகெங்கிலும், ரொட்டி கோதுமை நவீன தொழில்துறை வெதுப்புதலுக்கு ஏற்றதாக நிரூபிக்கப்பட்டுள்ளது. ஒரு காலத்தில் ஐரோப்பாவில் ரொட்டி தயாரிப்பிற்குப் பயன்படுத்தப்பட்ட பார்லி மற்றும் கம்பு இனங்கள் கோதுமையினால் மாற்றப்பட்டது.
# பொதுவான கோதுமை

## தாவர இனப்பெருக்கம்

நவீன கோதுமை வகைகள் RHt குள்ள மரபணுக்களின் விளைவால் குறுகிய தண்டுகளை உடையது. இந்த மரபணுவானது செல்களின் அளவினை நீட்டிக்கும் தாவர வளர் ஊக்கியான கிபெரெலிக் அமிலத்தினை தாவரங்கள் உணரும் திறனைக் குறைக்கிறது. RHt மரபணுக்கள் நவீன கோதுமை வகைகளில் 1960ல் ஜப்பானின் நார்மன் போர்லாக் அவர்களால் அறிமுகப்படுத்தப்பட்டது. இவர் 10 வகையான சாகுபடி பயிர்களைக் கோதுமையில் அறிமுகப்படுத்தினார். குறுகிய தண்டுகள் முக்கியம், ஏனென்றால் அதிக அளவு இரசாயன உரங்களைப் பயன்படுத்துவதால் தண்டுகள் மிக அதிகமாக வளரக்கூடும், இதன் விளைவாக உறைவிடம் (தண்டுகளின் சரிவு) ஏற்படும். நவீன அறுவடை நுட்பங்களுக்குத் தண்டின் உயரமும் முக்கியமானது.
# பொதுவான கோதுமை

## பொதுவான கோதுமையின் பிற வடிவங்கள்

கச்சிதமான கோதுமைகள் (எ.கா. கிளப் கோதுமை *டிரிட்டிகம் காம்பாக்டம்*, இந்தியாவில் *டி. ஸ்பேரோகோகம்* ) பொதுவான கோதுமையுடன் நெருக்கமாகத் தொடர்புடையவை. ஆனால் இவை மிகச் சிறிய காதுகளைக் கொண்டுள்ளன. இவற்றின் குறுகிய ராச்சிஸ் பிரிவுகள் ஸ்பைக்லெட்டுகளை ஒன்றாக இணைக்க வழிவகுக்கிறது. கச்சிதமான கோதுமைகள் பெரும்பாலும் இவற்றின் சொந்த இனங்கள் என்பதை விட கிளையினங்களாக கருதப்படுகின்றன (இதனால் *டி. ஏவிஸ்டம்* துணை. *காம்பாக்டம்*).
# கெலமங்கலம் தொடருந்து நிலையம்

**கெலமங்கலம் தொடருந்து நிலையம்** (*Kelamangalam railway station*) என்பது ஒசூர் தொடருந்து நிலையத்திற்கும், தருமபுரி தொடருந்து நிலையத்திற்கும் இடையிலான பாதையின் இடைப்பட்ட தொடர்ந்து நிலையங்களில் ஒன்றாகும்.
# கெலமங்கலம் தொடருந்து நிலையம்

## தொடருந்து நிலையம்

சேலம் சந்திப்பு தொடருந்து நிலையம் முதல் பெங்களூர் நகர சந்திப்பு தொடருந்து நிலையம் வரையிலான தொடருந்து பாதையில் தமிழகத்தின் கிருஷ்ணகிரி மாவட்டத்தில் கெலமங்கலம் தொடருந்து நிலையம் அமைந்துள்ளது. இந்த தொடருந்து பாதை மின்மயமாக்கப்படாத ஒற்றைப் பாதையாகும். கெலமங்கலம் தொடருந்து நிலையம் ஓசூர் தொடருந்து நிலையத்திலிருந்து பதினைந்து கிலோமீட்டர் தொலைவில் உள்ளது. இது பயணிகள் தொடருந்துகள் மட்டுமே நின்று செல்லும் நிலையமாகும். இங்கு விரைவு தொடருந்துகள் நிற்பதில்லை. இந்த நிலையம் தென் மேற்கு ரயில்வேயைச் சேர்ந்த நிலையமாகும். இதன் அருகில் உள்ள தொடருந்து நிலையமாக பெரிய நாகதுனை தொடருந்து நிலையம் உள்ளது. இதன் அருகில் உள்ள பெரிய தொடருந்து நிலையங்கலாக பெங்களூர் நகர சந்திப்பு, ஒசூர் தொடர்ந்து நிலையம் ஆகியவை உள்ளன.
# கெலமங்கலம் தொடருந்து நிலையம்

## சுற்றுலா தலங்கள்

கெலமங்கலத்திற்கு அருகிலுள்ள சுற்றுலா தலங்கள்  
- பெங்களூர்
- ஒகேனக்கல்
- சவந்துர்கம்
- பீமேஷ்வரி
- எம்.எம் மலைகள்  
கெலமங்கலம் கிராமத்தைச் சேர்ந்தவர்கள் குறைந்த செலவில் அருகிலுள்ள இடங்களுக்குச் செல்வதற்காக பயணிகள் தொடர்ந்து போக்குவரத்தைத் தேர்வு செய்கின்றனர். இந்த பயணிகள் தொடருந்து போக்குவரத்தின் மூலம் ஒசூர், தருமபுரியிலிருந்து பெங்களூருக்கு செல்ல தொழிலாளிகள் தினமும் பயன்படுத்துகின்றனர். இந்த பயணிகள் தொடருந்தில் காய்கறிகள், பழங்கள், சில வீட்டுத் தேவைப் பொருட்கள் விற்பனை செய்வதன் மூலம் சில குடும்பங்கள் வருமானம் ஈட்டுகின்றன.
# ஹெஸியன் ஈ

**ஹெஸியன் ஈ** (Hessian fly) அல்லது **பார்லி வகை கொசுவின பூச்சி,** *மேஎட்டிலோ டெஸ்ட்ரக்டர்,* இனமாகும் ஈ உட்படத் தானிய பயிர்கள் ஒரு குறிப்பிடத்தக்கப் பூச்சி என்று கோதுமை, பார்லி மற்றும் கம்பு . ஆசியாவைப் பூர்வீகமாகக் கொண்டாலும், இந்த ஈக்கள் வகையானது ஐரோப்பாவிற்கும் பின்னர் வட அமெரிக்காவிற்கும் அமெரிக்கப் புரட்சியின் போது (1775–83) ஹெஸியன் துருப்புக்களின் வைக்கோல் படுக்கையின் மூலம் கொண்டு செல்லப்பட்டதாகக் கூறப்படுகிறது. இதன் காரணமாக இந்த ஈக்களின் பொதுவான பெயர் ஹெஸியன் ஈக்கள் எனத் தோன்றியது. வழக்கமாக வருடத்திற்கு இரண்டு தலைமுறைகளை உற்பத்தி செய்யும் இந்த ஈக்கள் ஐந்து தலைமுறை வரை உற்பத்திச் செய்யவல்லது. வசந்த காலத்தில் கலவிக்குப்பின் இருண்ட நிறமுள்ள பெண் சுமார் 250 முதல் 300 சிவப்பு நிற முட்டைகளைத் தாவரங்களில் இடுகிறது. பொதுவாகத் தண்டுகள் இலைகளால் மூடப்பட்டிருக்கும்; இளம் உயிரிகள் தண்டினை உறிஞ்சி உணவுத் தேவையினைப் பெற்றுக்கொள்கின்றன. இதனால் தாவரங்கள் தானியங்களைத் தாங்க முடியாதபடி பலவீனப்படுத்துகின்றன.  
ஹெஸியன் ஈக்கள் குறித்து 1817ல் தாமஸ் சே விவரித்தார். மிகவும் தீங்கு விளைவிக்கும் இந்த பூச்சி, முக்கியமாகத் தண்டு மீது தாக்குதல் நடத்துகிறது. அதிகப் பசியாக இருக்கும் ஈக்கள் தாவரத்தின் எந்த பகுதியையும் சாப்பிடக்கூடியது.  
1836ஆம் ஆண்டில், ஹெஸியன் ஈக்கள் தொற்றினால் பயிர் விளைச்சல் பெரிதும் பாதிக்கப்பட்டு உணவு பற்றாக்குறை ஏற்பட்டது. 1837 பீதிக்கு முன்னர் விவசாயிகளின் நிதி நிலைமையில் சிக்கல்களை உண்டாக்கியது.
# தொலைக்காட்சி தொகுப்பாளர்

**தொலைக்காட்சி தொகுப்பாளர்** (Television presenter) என்பது ஒரு தொலைக்காட்சி நிகழ்ச்சியை தொகுத்து வழங்கும் நபரை குறிக்கின்றது.
தற்காலத்தில் பிற துறைகளில் உள்ள நபர்கள் இந்த பாத்திரத்தை ஏற்றுக்கொள்வது பொதுவானதாக மாறியுள்ளது.  
இந்த துறையில் நடிகர், வடிவழகர், பாடகர், நகைச்சுவை நடிகர் என பலர் பணிபுரிந்து வருகின்றனர். அறிவியலாளர்கள் மற்றும் அரசியல்வாதிகள் போன்றவர்களும் தொகுப்பளராக உள்ளார்கள். சிவகார்த்திகேயன், மா கா பா ஆனந்த், சித்ரா, ஐஸ்வர்யா ராஜேஷ் போன்ற தொகுப்பாளர்கள் சிலர் தொலைக்காட்சியில் தொகுப்பாளராக புகழ்பெற்ற பின்னர் திரைப்படத்துறை அல்லது தொலைக்காட்சித் துறைகளில் நடிகர்களாக புகழ்பெற்று உள்ளனர். சூர்யா,, கமல்ஹாசன், சினேகா, ராதிகா சரத்குமார், சிம்ரன், பிரசன்னா, குஷ்பூ, விஜய் சேதுபதி போன்ற புகழ்பெற்ற நடிகர்களும் தொலைக்காட்சியில் தொகுப்பாளராக பணிபுரிந்துள்ளனர்.
# தொலைக்காட்சி தொகுப்பாளர்

## தொகுப்பாளர்கள்

- கோபிநாத் சந்திரன்
- மா கா பா ஆனந்த்
- ரியோ ராஜ்
- பிரியங்கா
- திவ்யதர்ஷினி
- ஜாக்லின்
- திலீப் ராயன்
- கவின்
- பெப்சி உமா
- அர்ச்சனா
# அசோக் பட்

**அசோக் சந்துலால் பட்** (Ashok Chandulal Bhat) (1939-2010) குஜராத் மாநிலத்தைச் சேர்ந்த ஒரு இந்திய அரசியல்வாதி, பாரதீய ஜனசங்கம் மற்றும் பாரதிய ஜனதா கட்சியில் தன்னை இணைத்துக் கொண்டவர் ஆவார். இணைந்தார். அவர் இறந்தபோது குஜராத் சட்டமன்றத்தின் சபாநாயகராக இருந்தார்.  
1956 ஆம் ஆண்டில் மகாகுஜராத் இயக்கம் மூலம் பொது வாழ்க்கையில் *நுழைந்த* அவர் 1960 இல் பாரதீய ஜனசங்கத்தில் சேர்ந்தார். குட்கா மற்றும் பிற புகையிலை பொருட்களை மாநிலத்தில் முற்றிலுமாக தடை செய்வதற்கு ஆதரவாக அவர் மிகவும் குரல் கொடுத்தார். நவ நிர்மாண் இயக்கத்திலும் பங்கேற்றார். 1984 ஆம் ஆண்டில் அகமதாபாத் மக்களவைத் தொகுதியில் இருந்து பாரதீய ஜனதா கட்சியின் சார்பில் போட்டியிட்டு தோல்வியடைந்தார். ஆனால், அவர் காடியா தொகுதியில் இருந்து குஜராத் சட்டமன்றத்திற்கு தொடர்ச்சியாக 8 முறை தேர்ந்தெடுக்கப்பட்டார். 1975 ஆம் ஆண்டில், ஜனசங்க வேட்பாளராகவும், பின்னர் 1980 முதல் 2007 வரை தொடர்ச்சியாக 8 முறை பாஜக உறுப்பினராகவும் இருந்தார். கேசுபாய் படேல் முதல்வராக இருந்தபோது குஜராத் அரசின் சுகாதாரம், சட்டம் மற்றும் நீதி அமைச்சராக இருந்தார். பின்னர் அவர் இறக்கும் போது சட்டமன்றத்தின் சபாநாயகராக இருந்தார்.  
அகமதாபாத் எஸ்.ஏ.எல் மருத்துவமனையில் 29 செப்டம்பர் 2010 அன்று இரவு 10:45 மணியளவில் அசோக் பட் பல உறுப்பு செயலிழப்பு காரணமாக இறந்தார், அங்கு அவர் கிட்டத்தட்ட 3 வாரங்களாக இதய பிரச்சினைக்கு சிகிச்சை பெற்று வந்தார்.
# உசேன் சிர்ரி பாஷா

**உசேன் சிர்ரி பாஷா** (Hussein Serry Pasha) (1894-1960) என்பவர் ஒரு எகிப்திய அரசியல்வாதியாவார். இவர் மூன்று தடவை குறுகிய காலத்திற்கு எகிப்தின் 25 வது பிரதமராக பணியாற்றினார். இவர் வெளியுறவு அமைச்சராகவும் பணியாற்றினார்.
# உசேன் சிர்ரி பாஷா

## குடும்பம்

பொறியாளரும் அமைச்சருமான இஸ்மாயில் சிர்ரி பாஷா என்பவரின் மகனாகப் பிறந்தார்.
# உசேன் சிர்ரி பாஷா

## பிரதமர்

இவர் முதன்முதலில் 1940 முதல் 1942 வரை பிரதமராக பணியாற்றினா. இரண்டாம் உலகப் போரில் எகிப்தின் மேற்கு பாலைவனத்தில் அச்சு மற்றும் நேச நாட்டு மோதலின் உயரம், இது இரண்டாம் அலமெய்ன் போரில் முடிந்தது.  
பிப்ரவரி 1941 இல், ஆஸ்திரேலியாவின் பிரதமர் ராபர்ட் மென்ஸீஸ் கெய்ரோவுக்கு வந்து இவரைச் சந்தித்தார். 1967 இல் எழுதுகையில், "அரசியல் பிரச்சினைகள் பரந்த உலகம் முழுவதும் ஒரே மாதிரியானவை என்பதை நாங்கள் கண்டறிந்தோம், அவற்றைப் பற்றி சிரித்தோம்." பின்னர் அவர் எழுதினார், "ஒரு பெரிய பிரதம மந்திரி மிகவும் ஏழ்மையான ஒரு மன்னனின் கீழ் பணியாற்ற வேண்டியிருந்தது. சிர்ரி பாஷா ... ஒரு நல்ல நிர்வாகி, முற்றிலும் நேர்மையானவர். "  
அடுத்து இவர், 1949 சூலை முதல் 1950 சனவரி வரை பிரதமராக பணியாற்றினார். இவரது இறுதி பதவிக்காலம் 1952 சூலையில் மூன்று வாரங்கள் இருந்தது. இது ஒரு அரசியல் நெருக்கடிக்கு மத்தியில் 1952 எகிப்தியப் புரட்சி மற்றும் மன்னர் பாரூக் பதவி நீக்க காலமாகும்.
# ஜக்பீர் சிங் பிரார்

**ஜக்பீர் சிங் பிரார்** (Jagbir Singh Brar) பஞ்சாப் மாநிலத்தைச் சேர்ந்த இந்திய அரசியல்வாதி ஆவார். அவர் இந்திய தேசிய காங்கிரசில் உறுப்பினராக உள்ளார். 2007 பஞ்சாப் சட்டமன்றத் தேர்தலில் ஜலந்தர் கான்ட் சட்டமன்றத் தொகுதியில் பிரார் வெற்றி பெற்றார். இவர் டிசிசி ஜலந்தரின் முன்னாள் தலைவரும் ஆவார். அரசியலில் சேருவதற்கு முன்பு பிரார் வட்டார வளர்ச்சி அலுவலராகப் பணியாற்றினார். 2019 ஆம் ஆண்டில் பஞ்சாப் நீர்வள மேலாண்மை மற்றும் மேம்பாட்டுக் கழகத்தின் தலைவராக பிரார் நியமிக்கப்பட்டார்.
# ஜக்பீர் சிங் பிரார்

## தனிப்பட்ட வாழ்க்கை

பிரார் முதலில் ஸ்ரீ முக்த்சர் சாஹிப்பைச் சேர்ந்தவர், ஆனால் தற்போது அவரது குடும்பத்துடன் ஜலந்தரில் வசிக்கிறார். முக்த்சரிடமிருந்து பள்ளிப் படிப்பை முடித்த பின்னர் உயர்கல்விக்காக பாட்டியாலா சென்றார்.
# ஜக்பீர் சிங் பிரார்

## அரசியல் வாழ்க்கை

பிரார் சட்டத்தை பயின்றார், பின்னர் அரசியலில் சேருவதற்கு முன்பு வட்டார வளர்ச்சி அலுவலராகப் பணியாற்றினார். அவர் முதன்முதலில் 2007 ஆம் ஆண்டில் ஜலந்தர் கேன்ட் என்ற இடத்தில் போட்டியிட்டு வென்றார். அவர் இந்திய தேசிய காங்கிரசில் உறுப்பினராக உள்ளார், அவர் முன்னாள் டி.சி.சி ஜலந்தர் கிராமப்புற தலைவர். அவர் தற்போதைய பி.டபிள்யூ.ஆர்.எம்.டி.சி தலைவர். அவர் பஞ்சாபின் ஜலந்தர் கான்ட் சட்டமன்றத் தொகுதியிலிருந்து தேர்ந்தெடுக்கப்பட்டவர் ஆவார்.
# அய்யாகரி சம்பாசிவ ராவ்

**அய்யாகரி சம்பாசிவ ராவ்** *(Ayyagari Sambasiva Rao)* ஒர் இந்திய விஞ்ஞானியவார். ஏ.எசு.இராவ் என்று பிரபலமாக அழைக்கப்படுகிறார். இவர் வாழ்ந்த காலம் 1914 முதல் 2003 வரையுள்ள காலமாகும். தெலுங்கானா மாநிலத்திலுள்ள மின்னணுவியல் நிறுவனத்தின் நிறுவனரும் இவரேயாவார்.  
பனாரசு இந்து பல்கலைக்கழகத்தில் இயற்பியலில் முதுநிலை பட்டமும் இசுடான்போர்ட்டு பல்கலைக்கழகத்தில் மின் பொறியியல் முதுநிலை பட்டமும் முடித்தார்.  
அணுசக்தியின் அமைதியான பயன்பாடுகளைப் பற்றிய ஐ.நா. மாநாடுகள் உட்பட அறிவியல் வளர்ச்சி குறித்த பல பன்னாட்டு மாநாடுகளில் ராவ் இந்தியாவைப் பிரதிநிதித்துவப்படுத்தினார். பல பன்னாட்டு பத்திரிகைகள் உட்பட பல அறிவியல் பத்திரிகைகளின் தலையங்கம் மற்றும் ஆலோசனைக் குழுக்களிலும் பணியாற்றியுள்ளார்.
# அய்யாகரி சம்பாசிவ ராவ்

## விருதுகள்

தேசத்திற்காக இவர் செய்த சேவைகளை அங்கீகரிக்கும் விதமாக ராவிற்கு பல விருதுகளும் கௌரவங்களும் கிடைத்தன.
- 1965 ஆம் ஆண்டு பொறியியல் அறிவியலுக்காக சாந்தி சுவரூப் பட்நாகர் விருது
- 1969 ஆம் ஆண்டு ஆந்திரா பல்கலைகழகத்தின் அறிவியல் முனைவர் பட்டம்
- 1972 ஆம் ஆண்டு பத்ம பூசண் விருது ராவ் தொடர்பாக தி மேன் வித் எ விசன் என்ற சுயசரிதையை இவரது நண்பர் டி. மோகனா ராவ் எழுதியுள்ளார்.
# கட்டூரு நாராயணா

**கட்டூரு நாராயணா** *(Katuru Narayana)* ஓர் இந்திய இராக்கெட் விஞ்ஞானியும் சதீசு தவான் விண்வெளி மையத்தின் முன்னாள் இயக்குநரும் ஆவார். இந்திய விண்வெளி ஆராய்ச்சி அமைப்பின் இரண்டு ஏவுதள மையங்களில் சதீசு தவான் விண்வெளி மையமும் ஒன்றாகும். நாரயணா 1999 ஆம் ஆண்டு முதல் 2005 ஆம் ஆண்டு வரை இந்தப் பதவியை வகித்தார் அதன் பின்னர் இவர் இரண்டு இந்திய விண்வெளித் திட்டங்களான முனைய துணைக்கோள் ஏவுகலம் மற்றும் புவியிசைவுத் துணைக்கோள் ஏவு ஊர்தி ஆகியவற்றிற்கான திட்ட தயார்நிலை மறு ஆய்வுக் குழுவின் இணைத் தலைவராக பணியாற்றினார்.  
நாரயணா சிறீ வெங்கடேஸ்வரா பல்கலைக்கழகத்தில் கௌரவ முனைவர் பட்டம் பெற்றார். அறிவியல் மற்றும் பொறியியலில் இவர் செய்த பங்களிப்புகளுக்காக இந்திய அரசு 2002 ஆம் ஆண்டில் நான்காவது மிக உயர்ந்த குடிமை விருதான பத்மசிறீ விருதை இவருக்கு வழங்கியது.
# கட்டூரு நாராயணா

## இதையும் காண்க

- சதீஸ் தவான் விண்வெளி மையம்
- முனையச் செயற்கைக்கோள் ஏவூர்தி
- ஜி. எஸ். எல். வி
# அமிதாவ் மாலிக்கு

**அமிதாவ் மாலிக்** *(Amitav Malik)* ஒரு பாதுகாப்பு தொழில்நுட்பவியலாளர் மற்றும் சீரொளி அறிவியல் மற்றும் தொழில்நுட்ப மையத்தின் நிறுவனர் இயக்குநர் ஆவார். இந்தியப் பாதுகாப்பு ஆராய்ச்சி மற்றும் மேம்பாட்டு அமைப்பில் பாதுகாப்பு அமைப்பு வடிவமைப்பு மற்றும் மேம்பாட்டில் இவர் நிபுணத்துவம் பெற்றவராவார். இவர் இந்திய தேசிய பாதுகாப்பு ஆலோசனைக் குழுவின் ஆலோசகராகவும் வாசிங்டன்னிலுள்ள இந்திய தூதரகத்தில் பாதுகாப்பு தொழில்நுட்பத்தின் முன்னாள் ஆலோசகராகவும் இருந்தார். 50 எண்ணிக்கைக்கும் மேற்பட்ட தொழில்நுட்ப ஆவணங்கள், பாதுகாப்பு தொழில்நுட்பம் குறித்த 100 எண்னிக்கைக்கும் மேற்பட்ட வகைப்படுத்தப்பட்ட பகுப்பாய்வு ஆவணங்கள் போன்றவற்றுக்கு ஆசிரியராக இருந்தார். இவரது சேவைகளை பாராட்டும் விதமாக இந்திய அரசு இவருக்கு நான்காவது உயரிய குடிமை விருதான பத்மசிறீ விருதை வழங்கி சிறப்பித்துள்ளது.
# பல்ராம் சிங் யாதவ்

**சவுத்ரி பல்ராம் சிங் யாதவ்** (Chaudhary Balram Singh Yadav**)** (பிறப்பு 22 ஏப்ரல் 1939 - 2005) உத்தரப் பிரதேசத்தைச் சேர்ந்த இந்திய அரசியல்வாதி.
# பல்ராம் சிங் யாதவ்

## வகித்தப் பதவிகள்

- 1969-74 உத்தரப் பிரதேச சட்டமன்றம் உறுப்பினர்
- 1969-70 துணை அமைச்சர், உத்தரப் பிரதேசம்
- 1971-73 அமைச்சர், உத்தரப்பிரதேசம்
- 1972-97 உறுப்பினர், அகில இந்திய காங்கிரஸ் குழு (ஏ.ஐ.சி.சி. )
- 1980-84 உறுப்பினர், உத்தரப் பிரதேச சட்டசபை அமைச்சரவை அமைச்சர், உத்தரப் பிரதேசம்
- 1984 8வது மக்களவை உறுப்பினர்
- 1984-88 துணைத் தலைவர், பிரதேச காங்கிரஸ் குழு (இந்திரா) [பி.சி.சி (ஐ)], உத்தரப் பிரதேச உறுப்பினர், காங்கிரஸ் நாடாளுமன்ற வாரியம் (சிபிபி), உத்தரப் பிரதேசம்
- 1988-90 தலைவர், பி.சி.சி (ஐ), உத்தரப் பிரதேசம்
- 1990-96 உறுப்பினர், மாநிலங்களவை
- 1990 உறுப்பினர், சிபிபி, உத்தரப் பிரதேச துணைத் தலைவர், பி.சி.சி, உத்தரப் பிரதேசம்
- 1991-95 மத்திய வெளியுறவு அமைச்சர், சுரங்கங்கள் (தனிப் பொறுப்பு)
- 1995-96 மத்திய அமைச்சர், திட்டமிடல் மற்றும் திட்ட அமலாக்கம் (தனிப் பொறுப்பு)
- 1998 ராஷ்டிரிய மகாசசிவ், சமாஜ்வாடி கட்சி
- 1998 மீண்டும் 12வது மக்களவைக்குத் தேர்ந்தெடுக்கப்பட்டார் (2வது முறை)
- 1998-99 உறுப்பினர், பொது நிறுவனங்களுக்கான குழு உறுப்பினர், பெட்ரோலியம், இரசாயனங்கள் மற்றும் உரங்களுக்கான குழு உறுப்பினர், வீட்டுக் குழு உறுப்பினர், ஆலோசனைக் குழு, சிவில் விமானப் போக்குவரத்து அமைச்சகம்.
# போர்லோப் தீவு

**போர்லோப் தீவு** *(Porlob Island)* அந்தமான் தீவுக்கூட்டத்திலுள்ள ஒரு தீவாகும். இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்ததாகும். போர்ட் பிளேர் நகருக்கு வடக்கே 81 கிமீ (50 மைல்) தொலைவில் போர்லோப் தீவு அமைந்துள்ளது.
# போர்லோப் தீவு

## புவியியல்

கதம்தலா கடற்கரைக்கு மேற்கில் உள்ள இத்தீவு கிழக்கு பரட்டாங்கு தீவுக்குழுவுக்குச் சொந்தமானதாகும். .
# போர்லோப் தீவு

## நிர்வாகம்

அரசியல் ரீதியாக போர்லோப் தீவும் இதனுடன் சேர்ந்துள்ள கிழக்கு பரட்டாங்கு தீவுக்குழுவும் ரங்கத் தாலுக்காவின் ஒரு பகுதியாக உள்ளன.
# போர்லோப் தீவு

## மக்கள் தொகை

தீவின் நடுவில் ஒரே ஒரு கிராமம் மட்டுமே அமைந்துள்ளது, ஆனால் இப்போது அங்கு மக்கள் எவரும் குடியேறவில்லை. இது போர்லோப் கிடங்கு என்று அழைக்கப்படும் விறகு வெட்டிகளின் முகாம் ஆகும், 2007 ஆம் ஆண்டு மூடப்படும் வரை ஒவ்வொரு கோடைகாலத்திலும் இங்கு மக்கள் வருகை தந்தனர். .
# கிழக்கு பரட்டாங்கு தீவுகள்

**கிழக்கு பரட்டாங்கு தீவுகள்** *(East Baratang Group)* அந்தமான் தீவுக்கூட்டத்திலுள்ள ஒரு தீவுக்குழுவாகும். இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்ததாகும். பரட்டாங்கு தீவுக்கு கிழக்கில் இத்தீவுக் கூட்டம் அமைந்துள்ளது.
# கிழக்கு பரட்டாங்கு தீவுகள்

## புவியியல்

நீளத்தீவு, சிட்ரெய்ட்டு தீவு, வடக்குப் பாதைத் தீவு, கோலிபுரூக் தீவு, கிட்டார் தீவு போன்ற தீவுகள் இக்குழுவில் இடம்பெற்றுள்ள முக்கியமான தீவுகளாகும். .
# கிழக்கு பரட்டாங்கு தீவுகள்

## நிர்வாகம்

அரசியல் ரீதியாக கிழக்கு பரட்டாங்கு தீவுக்குழு ரங்கத் தாலுக்காவின் ஒரு பகுதியாகும்.
# வட இந்தியப் பெருங்கடல் வெப்பமண்டல சூறாவளி

பூமத்திய ரேகைக்கு வடக்கே இந்தியப் பெருங்கடலில், வெப்பமண்டல சூறாவளிகள் இந்தியாவின் இருபுறமும் ஆண்டு முழுவதும் உருவாகக்கூடும், இருப்பினும் பெரும்பாலும் ஏப்ரல் மற்றும் ஜூன் மாதங்களுக்கு இடையிலும், அக்டோபர் மற்றும் டிசம்பர் மாதங்களுக்கு இடையிலும். கிழக்குப் பக்கத்தில் வங்காள விரிகுடா பகுதியிலும் மேற்குப் பகுதியில் அரேபியக் கடல் பகுதியிலும் இவை உருவாகின்றன.
# வட இந்தியப் பெருங்கடல் வெப்பமண்டல சூறாவளி

## துணைப் படுகைகள்

இந்தியப் பெருங்கடலின் வடகிழக்கில் அமைந்துள்ள வங்காள விரிகுடா, உலகின் வலிமையான மற்றும் ஆபத்தான வெப்பமண்டல சூறாவளிகளில் சிலவற்றை உருவாக்குவதற்கு காரணமாகும். இந்தப் படுகையை சுருக்கமாக *பிஓபி* (BOB) என இந்தப் படுகைக்கான அதிகாரப்பூர்வ மண்டல சிறப்பு வானிலை மையமான இந்திய வானிலை ஆய்வு மையம் (IMD) கூறுகிறது. இந்தியா, வங்காளதேசம், மியான்மர், இலங்கை மற்றும் தாய்லாந்தின் மேற்கு பகுதி ஆகிய நாடுகளில் வங்காள விரிகுடா கடற்கரையானது பகிரப்பட்டுள்ளது. வளைகுடாவில் மிகவும் தீவிரமான சூறாவளி 1999 ஒடிசா சூறாவளி ஆகும் . வளைகுடாவில் மிக மோசமான சூறாவளி 1970 போலா சூறாவளியும் மற்றும் மிகுந்த சேதத்தை ஏற்படுத்தியது ஆம்பன் சூறாவளியும் ஆகும்.  
அரபிக் கடல் என்பது இந்தியப் பெருங்கடலின் வடமேற்கில் அமைந்துள்ள ஒரு கடல் ஆகும். இப்படுகையில் உள்ள வெப்பமண்டல சூறாவளிகள் ஏஆர்பி (*ARB)* என சுருக்கமாக இந்தப் படுகைக்கான அதிகாரப்பூர்வ மண்டல சிறப்பு வானிலை மையமான இந்திய வானிலை ஆய்வு மையத்தால் (IMD) அழைக்கப்படுகின்றன. அரபிக் கடலின் கடற்கரை இந்தியா, ஏமன், ஓமான், ஐக்கிய அரபு அமீரகம், ஈரான், பாகிஸ்தான், இலங்கை, மாலத்தீவு, சோமாலியா, இலங்கை யெமன் நாடுகளால் பகிர்ந்து கொள்ளப்படுகிறது. பருவ மழைக்காலங்கள் அரேபியக் கடலின் தனிச்சிறப்பியல்பான ஆண்டுதோறும் ஏற்படும் நீர் சுழற்சிக்கான பொறுப்பாகும். கோடையில், தென்மேற்கில் இருந்து வடகிழக்கு நோக்கி பலத்த காற்று வீசுகிறது, இது இந்திய துணைக் கண்டத்திற்கு மழையை உருவாக்கும்.குளிர்காலத்தில், காற்று இலேசாகி எதிர் திசையில், வடகிழக்கு முதல் தென்மேற்கு வரை வீசும். அரபிக் கடலில் சூறாவளிகள் அரிதானவை, ஆனால், இப்படுகை வலுவான வெப்பமண்டல சூறாவளிகளை உருவாக்க முடியும். கோனு சூறாவளி இப்படுகையின் மிக வலுவான வெப்பமண்டல சூறாவளி ஆகும். இருப்பினும், அரேபிய தீபகற்பத்தின் பாலைவனத்திலிருந்து வரும் வறண்ட காற்று மற்றும் பருவமழையிலிருந்து சாதகமற்ற காற்று வெட்டு காரணமாக புயல்கள் பொதுவாக அரேபிய கடலில் அதிக தீவிரத்தை எட்டாது.
# வட இந்தியப் பெருங்கடல் வெப்பமண்டல சூறாவளி

## படுகையின் வரலாறு

வங்காள விரிகுடா மற்றும் அரேபிய கடலில் வெப்பமண்டல அமைப்புகளின் முறையான அறிவியல் ஆய்வுகள் 19 ஆம் நூற்றாண்டில் ஹென்றி பிடிங்டனால் தொடங்கப்பட்டது. 1839 மற்றும் 1858 க்கு இடையில் வங்காள ஆசிய சங்கத்தின் பருவ இதழில், பிடிங்டன் கடல்களின் வழிசெலுத்தல் மற்றும் தொடர்ச்சியான நினைவுக் குறிப்புகளை வெளியிட்டது. இந்த நினைவுக் குறிப்புகள் வங்காள விரிகுடா மற்றும் அரேபிய கடலில் தனிப்பட்ட புயல்களின் கணக்குகளையும் தடங்களையும் கொடுத்தன.  
2004 ஆம் ஆண்டின் பருவமழைக்குப் பிறகு, இந்திய வானிலை ஆய்வு மையம் இப்படுகைக்குள் வெப்பமண்டல சூறாவளிகளுக்கு பெயரிடத் தொடங்கியது, செப்டம்பர் 2004 இல் ஓனில் சூறாவளி என்று பெயரிடப்பட்டது. 2015 ஆம் ஆண்டில், தீவிரத்தன்மை அளவில் ஒரு மாற்றத்தை நிர்ணயித்தன. ஐஎம்டி மற்றும் டபிள்யூஎம்ஓ 3 நிமிட அதிகபட்ச நீடித்த காற்றின் வேகம் 90 க்னாட்ஸ் (165 கிமீ/மணி அல்லது 105 மைல்/மணி) மற்றும் 120 க்னாட்ஸ் (220 கிமீ/மணி அல்லது 140 மைல்/மணி) என்ற அளவில் இருந்தால் அது மிகவும் கடுமையான சூறாவளி புயல் என வரையறுத்தது..  
அரேபிய கடலில் நீர் வெப்பநிலை பொதுவாக வெப்பமண்டல சைக்ளோஜெனீசிஸ் ஆண்டு முழுவதும் அனுமதிக்க போதுமான வெப்பமாக இருக்கும், இருப்பினும் பருவமழை தொட்டியில் இருந்து வலுவான காற்று வீச்சு கோடை மாதங்களில் புயல் உருவாவதைத் தடுக்கிறது மற்றும் ஆண்டின் பிற நேரங்களின் தீவிரத்தை கட்டுப்படுத்துகிறது. 1930 களில் இருந்து காற்று மாசுபாட்டின் அதிகரிப்பு காரணமாக காற்று வெட்டு குறைந்து, 1979 முதல் புயல்கள் வலுவடைய அனுமதித்தது.
# எடிர்னே மாகாணம்

**எடிர்னே மாகாணம்** (*Edirne Province*, ) என்பது கிழக்கு திரேசில் அமைந்துள்ள ஒரு துருக்கிய மாகாணமாகும் . இது ஐரோப்பிய துருக்கியின் ஒரு பகுதியாகும். முற்றிலும் ஐரோப்பா கண்டத்துக்குள் அமைந்துள்ள மூன்று துருக்கிய மாகாணங்களில் இதுவும் ஒன்றாகும். எடிர்னே மாகாணத்தின் உள்நாட்டு எல்லைகளாக கிழக்கில் தெக்கிர்ததக் மாகாணம் மற்றும் கோர்க்லாரெலி மாகாணமும், தென் கிழக்கே காலிபோலி தீபகற்பத்தின் கனக்கலே மாகாணமும் உள்ளன. மேலும் இது வடக்கே பல்கேரியாவுடனும், மேற்கில் கிரேக்கத்துடனும் பன்னாட்டு எல்லைகளைக் கொண்டுள்ளது.  
எடிர்னே நகரம் மாகாணத்தின் தலைநகரமாகவும், மிகப்பெரிய நகரமாகவும் உள்ளது.
# எடிர்னே மாகாணம்

## வரலாறு

1363 முதல் 1453 வரை உதுமானியப் பேரரசின் மூன்றாவது தலைநகராக மாகாணத்தின் தலைநகராக எடிர்னே இருந்தது குறிப்பிடத்தக்கது.  
19 பிப்ரவரி 1934 இல் உருவாக்கப்பட்ட எடிர்னே மாகாணம் இரண்டாவது இன்ஸ்பெக்டரேட் ஜெனரலில் சேர்க்கப்பட்டது. இந்த இரண்டாவது இன்ஸ்பெக்டரேட்டானது எடிர்னே, அனக்கலே, கோர்க்லாரெலி, டெக்கிர்டாஸ் போன்ற மாகாணங்களையும் உள்ளடக்கியதாக இருந்தது. இது ஒரு இன்ஸ்பெக்டர் ஜெனரலால் ஆளப்பட்டது, அவர் குடிமை சமூகம், இராணுவம், கல்வி போன்ற விஷயங்களில் பரந்த அதிகாரங்களைக் கொண்டிருந்தார். இன்ஸ்பெக்டரேட் ஜெனரலின் அலுவலகம் 1948 இல் கைவிடப்பட்டது ஆனால் இன்ஸ்பெக்டரேட் ஜெனரல்களின் சட்ட கட்டமைப்பானது ஜனநாயகக் கட்சியின் அரசாங்கத்தின் கீழ் 1952 இல்தான் ரத்து செய்யப்பட்டது.
# எடிர்னே மாகாணம்

## மாவட்டங்கள்

எடிர்னே மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** குறிபிடப்பட்டுள்ளது):  
- **எடிர்னே**
- எனெஸ்
- ஹவ்ஸா
- இப்சலா
- கெசான்
- லாலபாசா
- மெரிக்
- சுல்கோலு
- உசுன்காப்ரா
# வில்லியம் ஆர்தர் லூயிஸ்

**சர் வில்லியம் ஆர்தர் லூயிஸ்** (Sir William Arthur Lewis) (23 சனவரி 1915 - 15 சூன் 1991) இவர் ஓர் பொருளாதார நிபுணரும் பிரின்ஸ்டன் பல்கலைக்கழகத்தில் அரசியல் பொருளாதாரத்தின் பேராசிரியருமாவார். பொருளாதார வளர்ச்சித் துறையில்இவர் தனது பங்களிப்புகளுக்கு நன்கு அறியப்பட்டவர். 1979 ஆம் ஆண்டில் இவருக்கு பொருளாதார அறிவியலுக்கான நோபல் நினைவு பரிசு வழங்கப்பட்டது. இவருக்கு செயிண்ட் லூசியா மற்றும் ஐக்கிய இராச்சியம் என்ற இரட்டைக் குடியுரிமை இருந்தது.
# வில்லியம் ஆர்தர் லூயிஸ்

## இறப்பு

இவர் 1991 சூன் 15 அன்று பார்படோஸின் பிரிட்ஜ்டவுனில் இறந்தார். புனித லூசியன் சமுதாயக் கல்லூரியின் மைதானத்தில் அடக்கம் செய்யப்பட்டார்.
# வில்லியம் ஆர்தர் லூயிஸ்

## முக்கிய படைப்புகள்

### "லூயிஸ் மாதிரி"

"பொருளாதார மேம்பாடு வரம்பற்ற தொழிலாளர் வழங்கல்" (மான்செஸ்டர் பள்ளி) என்ற தனது மிகவும் செல்வாக்குமிக்க வளர்ச்சி பொருளாதாரக் கட்டுரையை லூயிஸ் 1954 இல் வெளியிட்டார். இந்த வெளியீட்டில், இவர் இரட்டை துறை மாதிரி அல்லது "லூயிஸ் மாதிரி" என்று அழைக்கப்பட்டதை அறிமுகப்படுத்தினார்.
# வில்லியம் ஆர்தர் லூயிஸ்

## முக்கிய படைப்புகள்

### பொருளாதார வளர்ச்சியின் கோட்பாடு

லூயிஸ் 1955 ஆம் ஆண்டில் பொருளாதார வளர்ச்சியின் கோட்பாட்டை வெளியிட்டார். அதில் இவர் "ஆர்வத்தையும் நடைமுறைத் தேவையையும்" இணைத்து "பொருளாதார வளர்ச்சியைப் படிப்பதற்கான பொருத்தமான கட்டமைப்பை வழங்க" முயன்றார்.
# ராஜீவ் காந்தியின் அமைச்சரவை

**ராஜீவ் காந்தி அமைச்சரவை** 31 டிசம்பர் 1984 அன்று இந்தியப் பிரதமராக பதவியேற்றார்.  
ராஜீவ் காந்தியின் அமைச்சரவையில் 7 விவசாயிகள், 15 வழக்கறிஞர்கள், 4 பத்திரிகையாளர்கள் மற்றும் 3 முன்னாள் மன்னர்கள் இருந்தனர்.